Maria Thomas

Roberta Worrick (Roberta Thomas) an haife ta Yuli 6, 1941 ta mutu a  Agusta 7, 1989, wacce aka fi sani da sunanta na alkalami Maria Thomas , marubuciya Ba'amurke ce. ta buga labari, gajerun labarai, da kasidu.  Yawancin rubuce-rubucenta an kafa su ne, ko kuma game da su, kasashe daban-daban na Afirka, inda ta zauna kuma ta yi aiki a yawancin rayuwarta ta sana'a.  Rubuce-rubucenta sun sami kyaututtuka da yawa da yabo mai mahimmanci.  Mutuwarta tana da shekaru 48,a wani hatsarin jirgin sama a kasar Habasha, ya katse sana'ar adabi mai cike da nasara.

Rayuwa da Aiki
Shekarun Farko, 1941–1971  
An haife ta a Camden, New Jersey, diyar Robert R. da Aida Thomas, daga baya ta rubuta cewa "iyalina sun yi yawan ƙaura a shekarun farko na rayuwata." Roberta Thomas ta girma a Ohio da Massachusetts, inda ta haɗu da mijinta na gaba tun lokacin makarantar firamare. Ta sami digiri na B.A. daga Mount Holyoke College, inda ta kammala karatu a shekarar 1963.

Bayan kammala makaranta, Roberta Thomas ta yi karatun zanen hotuna a Florence, Italy, na tsawon shekara guda, sannan ta auri Tom Worrick, wanda shi ne ƙwararren tattalin arziƙin gona, ta ɗauki sunansa na ƙarshe. Sun zauna a Vermont na tsawon shekaru biyu, inda ta koyar da Turanci (ta kuma ce ta koyar da lissafi da zane) a Makarantar Mountain da ke Vershire, sannan ta haifi ɗansu, Raphael Worrick.

Daga Vermont, danginsu suka ƙaura zuwa Las Cruces, New Mexico, inda ta koyar da Turanci a New Mexico State University, sannan suka koma Pennsylvania, inda Roberta da Tom Worrick suka shiga makarantar gaba da digiri a Pennsylvania State University.

A Penn State, Roberta ta sami digirin M.A. a fannin Turanci. Daga cikin darussanta a can akwai wani taron kwatanta adabi na 1971 wanda marubuci Paul West ya koyar. West ya zama jagora da abokin rubutu na tsawon rayuwa gare ta, kuma daga baya ya wallafa wakar yabo game da ita.  
Rayuwa da aiki a kasashen Afirka (mafi yawa), 1971-1989
Worrick da mijinta sun nemi shiga Peace Corps saboda rashin aikin da ke cikin fannin mijinta a Amurka a wancan lokacin. Suna fatan a tura su zuwa Latin America saboda sun kware cikin Sifaniyanci, wanda suka koyo lokacin da suke zaune a New Mexico da kuma ziyartar Mexico. Amma maimakon haka, an tura su zuwa Afirka, wanda ya zama gida da kuma fannin aikin su na mafi yawan ragowar rayuwarsu. Sun yi hidima a matsayin Mambobin Peace Corps a Ethiopia daga 1971 zuwa 1973, suna tafiya tare da dansu mai shekaru hudu. (Sun yi hidima a matsayin iyali tare da yara, wani abu da ba a taba yi kafin ko bayan haka ba, a karkashin wani shirin Peace Corps na wucin gadi da ke daukar ma'aurata masu yara.)  Aikin Roberta Worrick a Peace Corps shine, kamar yadda ta ce, "zama mai rubutun fasaha ga hukumar ci gaban shanu a Addis Ababa," tana kokarin sabunta masana'antar shanu ta Ethiopia. Ta yi aiki kan littafin koyarwa ga wakilan fadakarwa na noma da manoma. (Dansu ya ce ta koyar da Turanci; yana yiwuwa ta yi duka biyun). 
Manazarta